AlexejDobrolubov/national_council_slovak_2010 huggingface dataset:
49. schôdza NR SR - 7.deň - B. popoludní
Dátum: 2026-04-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Zákon aj pozmeňovák, ktorý sa tu dostal včera, respektíve dnes cez spoločnú správu, mi veľmi pripomína novelu Trestného zákona, horálkovú novelu spred Vianoc, ktorá sa tvárila veľmi nevinne, to isto aj vaše, 41 na 51 poslancov a o jedného námestníka viac. Ešte si poviete, že vraj idete šetriť verejné zdroje, výborne. A tak ako? Daný deň pred Vianocami na zase predposledný deň cez pozmeňovák do spoločnej správy bol schválený prílepok o kajúcnikoch, tak ste si tu aj vy dali takýto prílepok, ktorým úplne meníte dynamiku vášho pôvodného návrhu, ale úplne. Len pre vašu informáciu, k tomu prílepku kajúcnikov, o legislatívnom procese sa budeme baviť na budúci týždeň na ústavnoprávnom výbore, lebo nás vyzval Ústavný súd, aby sme sa k legislatívnemu procesu ako Národná rada vyjadrili. Takže to isté čaká aj vás, ak tento pozmeňovací prejde. No a čo sa týka tých krabíc na úradoch, tak naozaj, vy sa učíte od najlepšieho volebného podvodníka, aký na Slovensku je, ktorý sa preklamal až do Prezidentského paláca, tak vy dúfate, že sa preklamete na miesto župana, lebo už takmer dva mesiace sú celé Košice a okolie olepené vašimi billboardami. Hlavne kvôli tomu, aby ste tie náklady nemuseli priznávať v správe o financovaní volebnej kampane, lebo tá začne naozaj až dňom vyhlásenia volieb, takže ste si to vylepili takto vopred. Takže, asi takto. Ďakujem veľmi pekne.
49. schôdza NR SR - 7.deň - A. dopoludnia
Dátum: 2026-04-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Naozaj už koaličných kolegov nebudem nikdy vyzývať, špeciálne z SNS, aby niečo spravili pre ľudí, lebo to je z dažďa pod odkvap. To je jeden horší návrh ako druhý. A nielenže sťažia pozíciu samosprávam, ale ešte aj prilievajú oheň do ohňa v rámci nejakých medzinárodných susedských vzťahov. Máme naozaj tak fantastické nadštandardné vzťahy napríklad s Maďarskom, že tam potrebujeme sypať nejaký piesok do súkolia? Veď sa to najviac dotkne južných okresov od Tunajšej Stredy až po Kráľovský Chlmec. No zdaj. A neviem, čo mám na to povedať, lebo to... No jasné. Pani poslankyňa Kolíková.
49. schôdza NR SR - 7.deň - A. dopoludnia
Dátum: 2026-04-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. To, že pán prezident má záľubu v porušovaní a obchádzaní zákonov, vieme. Špecializuje sa najmä na zákony o volebnej kampani a o financovaní politických strán. Najbližšie sa zjavne chystá porušovať zákon, ktorý napísal on sám. V roku 2018 alebo 19 si vtlačil svoju pečať do rokovacieho poriadku. Bol to taký jeho totem. Keď bol predsedom parlamentu, on sám osobne si presadil zákaz prílepkov. A ako vieme, odkedy je v Prezidentskom paláci, ako na bežiacom páse podpisuje tieto prílepky. Obávam sa, že ani v tomto prípade to nebude inak. A preto vyzývam aj poslancov koalície, lebo medzičasom tu prišiel minister, ktorý mal obhajovať tento prílepok. Totižto prílepok, o ktorom sa tu bavíme, mal byť z dielne Ministerstva pôdohospodárstva pána Takáča, týka sa destilér zariadení na destiláciu liehu. Takže, milí kolegovia z koalície, jeden zákon ste ministrovi Takáčovi pred malou chvíľou potopili. Vyzývam vás, aby ste dali zadosť a boli v tomto zodpovední a potopili aj tento návrh, ktorý skrátka tu nemá čo robiť, tento prílepok. Ďakujem veľmi pekne.
49. schôdza NR SR - 7.deň - A. dopoludnia
Dátum: 2026-04-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Za všetky faktické poznámky. Naozaj, tento návrh zákona je typickou ukážkou falošného vlastníctva strany SNS. Presne tak, ako to bolo v minulosti s tým, že chceli štátnu vlajku vešať na každú jednu budovu, hoci aj ruinu, ktorá je vo vlastníctve Slovenskej republiky, tak je aj falošné vlastníctvo o tom, že mestskými policajtmi sa budú môcť stať len slovenskí štátni príslušníci. A veď ma bude zaujímať, ako sa postavia aj k pozmeňovaciemu návrhu, ktorý fakticky anuluje jeho filozofiu, asi chce cudzincov, ktorí sú v mestských políciách dnes, tam ponechať, len noví cudzinci sa už skrátka v mestskej polícii nebudú môcť zamestnať. Podľa toho uvidíme, či sa prikloníte k tomu, že návrh zákona nemá absolútne žiadnu logiku a žiaden zmysel, alebo podporíte návrh zákona v takej podobe, že prikážete obciam prepúšťať svojich vlastných zamestnancov. Bude to prvý zákon v histórii tejto Národnej rady, ktorým prikážete prepúšťať vlastných štátnych zamestnancov v situácii, kedy týždeň čo týždeň tu odchádza jeden, je jedno veľké hromadné prepúšťanie za druhým, kedy ekonomika stagnuje. Celé mesiace táto vláda nie je schopná predstaviť žiadne preostové opatrenia a v tejto situácii vy sa naozaj pohrávate s myšlienkou schválenia zákona, ktorý prikáže obciam a mestám prepúšťať svojich vlastných zamestnancov. Ďakujem veľmi pekne. Ďakujem.
49. schôdza NR SR - 7.deň - A. dopoludnia
Dátum: 2026-04-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Veľmi správne ste poznamenali, že zaváňa to aj diskrimináciou, aj porušením práva EÚ, že to môže byť protiústavné. No v kontexte tohto návrhu zákona sú to pre predkladateľa pána Lučanského veľmi zložité pojmy a pochybujem, že to padne na úrodnú pôdu. Treba to vysvetliť jednoduchšie. A ja chcem naozaj apelovať na poslancov koalície. Starosta alebo primátor môže byť aj štátny občan, nie Slovenskej republiky. Právo kandidovať do obecného zastupiteľstva alebo na primátora, tam je podmienka trvalý pobyt a dosiahnutie veku a prekážkou zvoliteľnosti je nespôsobilosť na právne úkony alebo odsúdenie. Čiže je úplne v poriadku, ak je starosta alebo primátor cudzinec, ale mestský policajt nie je. Áno? Toto nám chcete nahovoriť. Veď si uvedom, že tak ako tých poslancov alebo starostov volia ľudia, tak tak aj tých mestských policajtov skrátka niekto musí prijať. To nie je, že oni tam húfne teraz prídu a budú ich musieť vziať. A naozaj ste si pod sebou podpílili konár. Mali ste to stiahnuť v prvom čítaní, keď sa o tom zákone ešte toľko nerozprávalo. Nespravili by ste si takú hanbu, ale nie, vy ešte prídete s pozmeňovákom, ktorým v zásade popriete ten význam. Jedni cudzinci sú v poriadku, ak sa prihlásia do konca roka, a tí, ktorí majú smolu a prihlásia sa až na budúci rok, tak tí už budú problém. Stiahli ste návrh zákona o štátnych vlajkách, kedy ste navrhovali, že štátna vlajka musí byť na každej ruine, ktorá je vo vlastníctve štátu, tak sa spamätajte a stiahnite aj tento návrh zákona. Ďakujem veľmi pekne. Tam bol sa zgršil.
49. schôdza NR SR - 7.deň - A. dopoludnia
Dátum: 2026-04-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Zákon žiaden problém nerieši, práve naopak, problém vytvára. Pán Lučanský mal asi problém, že na Slovensku sa veľmi dobre žije, že máme príliš nízku nezamestnanosť, tak si povedal, že to trochu podporí, že pár 1000 mestských policajtov by sme mohli z obecných a mestských polícií prepustiť. Angličania na to majú taký výraz, že troublemaker. A to je presne pán Lučanský, vytvárač problémov. A nás aj potom po zmeňováku, tu je jasná schizofrénia. Na jednej strane tvrdia, že cudzinci v mestskej polícii je to problém. A po zmeňováku hovoria, že to až taký problém nie je. Inými slovami, cudzinci, ktorí si pridajú, ktorí sú v mestskej polícii dnes alebo ktorí budú do zboru prijatí v najbližších týždňoch alebo mesiacoch, tak to sú cudzinci, ktorých tam môžeme mať, ale cudzinci, ktorí by boli prijatí do obecných polícií na budúci rok, tak to už zrazu bude veľký problém. Tak sú tí cudzinci v obecných políciách problém alebo nie sú? Alebo sú problém len tí, ktorí nastúpia medzi policajtov na budúci rok? Ako to teda je? A ja si naopak myslím, že tí v obecných políciách sú skôr na prospech veci. Veď vidíme, že 6 % zamestnancov sú cudzinci, obzvlášť v regiónoch, kde sú nejaké veľké fabriky, Trnava, kde sú autobusy napríklad. O čo by bolo lepšie, ak by jeden z mestských policajtov bol príslušníkom tej komunity, ktorá tam žije? A tu treba povedať, že to posledné slovo pri prijímaní cudzincov do obecnej polície majú samotní mestskí policajti. Ak ich tam nebudú chcieť, tak ich skrátka neprijmú. To je celé. Pán poslanec Pročko. Tak, ak ich tam nebudú chcieť, tak ich skrátka neprijmú. To je celé.
49. schôdza NR SR - 7.deň - A. dopoludnia
Dátum: 2026-04-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Pre tých, ktorí nie sú zorientovaní v tomto návrhu zákona v pozmeňovacích, ide o to, aby mestským policajtom nemohol byť cudzí štátny príslušník. Keďže mnohé obce na juhu Slovenska sa určite sťažovali, že akonáhle budú musieť poprepúšťať mestských policajtov, ktorí nemajú slovenské občianstvo, ale napríklad maďarské, tak v tej mestskej polícii nebude mať kto pracovať. Tak pán Lučanský prišiel s geniálnym návrhom, a síce, že tí policajti, ktorí nie sú príslušníkmi a ktorí nemajú slovenské štátne občianstvo, tak jednoducho budú môcť zostať. Inými slovami, z večera do rána ich konvertuje z cudzích štátnych príslušníkov na slovenských štátnych príslušníkov. Takto to je. Ak bola účinnosť zákona navrhovaná ku koncu minulého roka, ktokoľvek, akýkoľvek cudzí štátny príslušník by bol prijatý do mestskej polície do Silvestra, do konca roka, bolo by to v poriadku, akonáhle by si podal prihlášku 1. januára, automaticky je vylúčený. To len svedčí o tom, ako babrácky je ten návrh spravený a aká pomýlená je už aj samotná myšlienka. Len pre porovnanie, zákon o štátnej službe, zákon o štátnej službe hovorí, že štátnym zamestnancom, ktorý rozhoduje o právach a povinnostiach osôb na Slovensku, môže byť aj cudzí štátny príslušník. Či už zo štátov EÚ alebo z priestoru Európskeho hospodárskeho spoločenstva. Tak to len na porovnanie. Že vysokí štátni úradníci, ktorí vydávajú rozhodnutia a rozhodujú o právach povinnostiach, môžu byť aj cudzinci, ale mestskí policajti, ktorí majú naozaj oklieštené povinnosti a ktorých naozaj potrebujeme v pohraničných oblastiach, tak
49. schôdza NR SR - 7.deň - A. dopoludnia
Dátum: 2026-04-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem, pán Doszl, za vaše vystúpenie. Úplne sa stotožňujem s tým, čo ste vraveli, ale nadviažem na tú vašu otázku, že kvôli čomu vlastne je nevyhnutný tento prílepok? Priznám sa, že neviem ani ja, ale keď som si pozrel, kto je gestorom zákona o výrobe a uvádzaní liehu na trh, lebo toho sa týka ten prílepok, tak gestorom je Ministerstvo pôdohospodárstva. No a potom to vcelku dáva zmysel, lebo minister Takáč, ten sa venuje takým zákonom a takým novelám, aby obžalovaní a obvinení z rôznych podvodov mohli byť prijímateľmi agrodotácií. Mr. Takáč sa stará o to, aby peniaze z PPA šli do rúk tých správnych ľudí. Najnovšie bude zachraňovať jej akreditáciu. A je logické, že na takéto možno aj praktické veci nemá čas, takže mne to dáva zmysel asi z takéhoto dôvodu, že pán Takáč sa naozaj nestará o to, čo mal, ale ako som uviedol, stará sa o to, aby obžalovaní a obvinení mohli dostávať dotácie. Najnovšie uvádza zákon o verejnom obstarávaní. Tie veci, nemá čas, takže mne to dáva zmysel asi z takéhoto dôvodu, že pán Takáč sa naozaj nestará o to, čo mal, ale ako som uviedol, stará sa o to, aby obžalovaní a obvinení mohli dostávať dotácie. Najnovšie uvádza zákon o verejnom obstarávaní, takže takéto sú priority pána Takáča. A pán Dostál, správne ste aj spomenuli, že. Tým ľuďom to veľmi nepomôže. Skôr to ešte naozaj pridá prácu administratívu obchodníkom, keďže budú musieť vo svojom už zabehnutom systéme vyčleňovať extra regále. Ja som na to už upozorňoval. A aj na výbore. Pani Kramplová vravela, že diskutujú o tom s obchodníkmi, tak, ak sa ešte náhodou prihlási v záverečnom slove, tak by som bol rád za odpoveď a reakciu aj na to, akým spôsobom sa o tom bavili s obchodníkmi a, čo na to vravia. Ďakujem veľmi pekne. Zrazu pán
49. schôdza NR SR - 7.deň - A. dopoludnia
Dátum: 2026-04-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. No, pani poslankyňa, dúfal som, že nás oboznámite s tým, že vlastne aj v tom vašom pôvodnom návrhu o potravinách došlo k významnej zmene na výbore cez spoločnú správu, a síce, že z dvoch zamýšľaných cieľov, ktoré malo byť označovanie, že vlastne potravina obsahuje nejakú zložku hmyzu na obale, úplne vypúšťate. A vlastne z toho vášho pôvodného návrhu ostáva fakticky len polovica, že obchodníci budú musieť takéto potraviny umiestňovať v samostatných regáloch. No a neviem ani, čo vám povedať na tento prílepok, lebo naozaj zákonu o potravinách miešať povinnosti a zavádzať priestupok pre osoby, ktoré nenahlásia, že si do svojej domácnosti alebo zabezpečia pálenicu, nemám nič, čo mám na to povedať. Je to už taká naozaj neblahá prax s týmito prílepkami. Takže až toľko. Namiesto toho, aby ste sa venovali svojmu návrhu a vysvetľovali nám, že vlastne polovica vášho pôvodne zamýšľaného cieľa je aktuálne v koši skrz pozmeňovač, ktorý bol podaný na výbore. Tak asi toľko k tomu. Ďakujem pekne.
49. schôdza NR SR - 6.deň - B. popoludní
Dátum: 2026-04-22
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

V rámci päť mesiacov. A nie kvôli tomu, že by na to nebol čas, ale tie návrhy na skrátenie legislatívneho konania boli vedome odsúvané. Správne ste upozornili, že skrátka ministri prídu, zdvihnú sa a odídu, že oni to skrátené legislatívne konanie zrazu nepotrebujú. Či už je to envirofond alebo tento zákon o verejnom obstarávaní, obe mali platiť od januára tohto roku. Teraz je 22. apríl. V zásade 4 mesiace sme tu mali mať značné hospodárske škody. Ani chýru, ani slychu po týchto škodách. Pýtal sa, kde je pán Mr. Miguel a prečo je tu pán Takáč? Ja sa pýtam zasa naopak, prečo pán Takáč teraz nejde uvádzať aj druhé čítanie o envirofonde. Lebo keď skrátka vláda mohla presunúť predkladateľa alebo navrhovateľa tohto skráteného konania pri skrátenom konaní o zákone o verejnom obstarávaní, tak to isté by mali spraviť aj pri envirofonde. Aj envirofond tu leží a minister Taraba povedal, že to skrátka necháva tak, necháva to prepadnúť. Ak zrazu po piatich mesiacoch potrebujeme rokovať jeden zákon, mali by sme aj druhý. No a ešte... To je asi všetko. Ďakujem pekne.
49. schôdza NR SR - 6.deň - B. popoludní
Dátum: 2026-04-22
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Zamestnávateľ, kedy ľudí ožobráčujú tromi konsolidáciami a ďalšie sú na ceste? Kedy nemajú tú hanbu žiadať ľudí o predĺženie volebného obdobia aj poslancov Národnej rady, aj poslancov samosprávy? Tak nemajú tú drzosť ešte spoplatniť aj údaje, ktoré sú dnes bezplatné a vďaka ktorým sme sa dozvedeli o mnohých utajených majetkoch. Je veľmi dobré, že si na to upozornil. Ďakujem veľmi pekne. Pamätáš z Jakab reakciu?
49. schôdza NR SR - 6.deň - B. popoludní
Dátum: 2026-04-22
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem pekne za všetky faktické poznámky. Naozaj aj na technickom spracovaní tohto návrhu vidno, aký je účel. Len a len znemožniť verejnú kontrolu a zastrašiť tých, ktorí by o to záujem mali. Ako inak si vysvetliť, že žiadatelia, ktorí si budú chcieť zriadiť, hoci len ten obyčajný účet, budú musieť vo svojej žiadosti uvádzať jej rodné číslo. Ak to bude právnická osoba, nielenže uvedie svoje identifikačné údaje aj, čo, ale bude Čo ja vám pekne. Ďalší vystúpi.
49. schôdza NR SR - 5.deň - B. popoludní
Dátum: 2026-04-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

148. Ďakujem, Jozef, za tvoje vystúpenie. Naozaj si veľmi správne vystihol kvôli čo..., podstatu toho, kvôli čomu potrebujú si predĺžiť volebné obdobie. A je to nič iné, len pokračovanie vo svojich kšeftoch. A pýtal si sa aj, čo také ešte potrebujú predložiť, aké návrhy zákonov. Tak napríklad o pár dní budeme rokovať o rušení volieb zo zahraničia. O pár dní budeme rokovať o novele zákona o verejnom obstarávaní, kde sa zavedie ďalšia výnimka, kde verejní obstarávatelia nebudú musieť súťažiť. A keďže sa nám tu rozmáha umelá inteligencia a jedným z významných slovenských hráčov je aj spoločnosť DiusAI, kde figuruje aj syn premiéra, tak tá výnimka sa bude zhodou okolností týkať licencií na programy pre, na licencie pre AI programy. Takže toto je naozajstná podstata toho, prečo si táto vládna koalícia uvažuje nad predĺžením volebného obdobia, či už pre seba alebo aj pre starostov a primátorov.
49. schôdza NR SR - 5.deň - B. popoludní
Dátum: 2026-04-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

134. Ďakujem veľmi pekne za všetky faktické poznámky. Viacerí sa pýtali, že čo vlastne koalíciu viedlo vôbec takýto návrhu predstaviť, keď nemajú ani väčšinu, teda nemajú ani podporu medzi vlastnými, keďže aj SNS, aj HLAS predkladá odlišné návrhy. Ono je to naozaj taký experiment. Mne z toho vychádza, že toto je vlastne metóda vládnutia súčasnej koalície. Metóda pokus – omyl, experiment. Tak ako bol experiment s trestnými zákonmi, ktorý nevyšiel, tak takto to skúšajú aj teraz s predĺžením volebného obdobia. Povedali si zrejme, že možno motyka vystrelí. Zdá sa, že nie. A mňa len zaujíma, že prečo si takéto experimenty, prečo im venujú toľkú pozornosť a práve v čase, kedy na Slovensku týždeň čo týždeň končí jedna veľká fabrika, kedy dlh krajiny rastie najrýchlejšie za ostatnú dekádu, kedy spôsobujete chaos každým druhým vaším návrhom zákona. O pár dní tu bude sviatok Dňa víťazstva nad fašizmom a naozaj pre zamestnávateľov aj zamestnancov ste dali poriadny rébus, ako sa s tým vysporiadať. Prečo takéto pokusy potrebujete robiť teraz v tejto situácii? Ak by sme boli v situácii ako Írsko, ktoré možno aj teraz má prebytky v štátnom rozpočte, nech sa páči, experimentujte, skúšajte. Ale teraz, keď tu máme omnoho vážnejšie problémy, keď potrebujeme pomôcť ľuďom, ekonomike, tak teraz skúšate. Povedzte mi zopár pokusov, akým spôsobom naštartovať ekonomiku. Tú skúšajte.
49. schôdza NR SR - 5.deň - B. popoludní
Dátum: 2026-04-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

68. Ďakujem veľmi pekne. Dnes dopoludnia sme tu po roku konečne riešili návrh zákona, ktorý mal naozaj šancu alebo má šancu pomôcť ľuďom. Bavili sme sa o návrhu zákona, ktorý mal zaviesť daňový bonus pre matky a opraviť daňový bonus na deti tak, ako bol naformulovaný do roku 2025. A namiesto toho, aby sme sa zaoberali takýmto prorodinným opatreniam, ktorého sekundárnym význam je aj obmedzovanie šedej ekonomiky, tak namiesto toho ste si tu predradili tento nezmysel - predĺženie volebného obdobia na päť rokov, ale nielen pre starostov a županov, ale dokonca aj pre poslancov Národnej rady. Dva roky ste tu pre ľudí nespravili absolútne nič, zdierate ich troma konsolidáciami, nepodarená energopomoc, poprepúšťaní kriminálnici a dnes sa dozvieme, že čistý dlh Slovenska rastie najrýchlejšie za posledné roky a vy ešte máte tú drzosť vypýtať si dlhší mandát, nech si ľudia volia poslancov na päť rokov. No úplný nezmysel. Koho toto mohlo napadnúť? A viete, tu už sa pri tejto vládnej koalícii nikto ani nemôže čudovať, že ľuďom nepomáhate. Ale ja sa pýtam, že prečo im ešte musíte aj škodiť? Že čo vám tí ľudia spravili, že im ešte takto musíte poškodiť, že si pýtate mandát na päť rokov? Veľmi dobre viete, že mnohé projekty a väčšina kľúčových projektov sa končí alebo sa odovzdáva v posledný volebný rok. To naozaj chcete tých ľudí namiesto štyroch rokov čakať päť rokov? Viete, že vo volebný rok Slovensko vonia asfaltom. Tak kým ľudia na nové cesty čakajú štyri roky, po novom majú čakať päť? (Potlesk.)
49. schôdza NR SR - 5.deň - B. popoludní
Dátum: 2026-04-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

46. Ďakujem. Pán poslanec, ste sa pýtali alebo ste vyzývali koaličných poslancov, aby sa zapojili do rozpravy, aby tento návrh obhajovali, respektíve aby vám vyvrátili vaše tvrdenia. Neprihlásil sa nikto a nie je to žiadne prekvapenie, lebo tento návrh sa naozaj nedá ničím obhájiť. Tých akoby preklepov, ktorých je aj v dôvodovej správe nespočetne veľa, napríklad tento návrh obhajujú vraj vysokou volebnou účasťou. Tak, dámy a páni, vo voľbách do orgánov samosprávy je volebná účasť na úrovni 46 %. Tomuto hovoríte vysoká volebná účasť, keď pri voľbách do Národnej rady sa aktuálne pohybujeme na 60, respektíve 65 %? Vraj to má byť nejaká stabilizácia, ale nemýľte si stabilizáciu so zabetónovaním sa pri moci. Stabilizácia, to je robenie takej politiky, ktorá je všeobecne akceptovaná a nie, nie, skrátka, ako tam píšete. Hovoríte, že krátky časový rámec pre plynulú realizáciu projektov. Nech si to porovnáme s realizáciou projektov, trebárs z fondov EÚ, pretože obce využívajú najmä fondy EÚ, tak tam je ten časový rámec sedem rokov. Čiže ani tento argument vám absolútne nesedí. Pani navrhovateľka Kramplová argumentovala tromi krajinami, ktoré vraj majú dlhšie volebné obdobie ako štvorročné, tak ja vám tu môžem vymenovať iných 16 krajín, kde je to obdobie štvorročné. Tak sa zamyslieť nad tým, že čo je naozaj legitímne, či päťročné volebné obdobie, ktorú majú tri krajiny v Európskej únii, alebo... (Prerušenie vystúpenia časomerom.)
49. schôdza NR SR - 5.deň - B. popoludní
Dátum: 2026-04-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

8. Ďakujem veľmi pekne. Úplne sa stotožňujem s vaším vystúpením a naozaj máte pravdu, že tá požiadavka na predĺženie funkčného obdobia nie je zo strany samospráv. Pred pár dňami mali zástupcovia ZMOS-u a myslím SK8 stretnutie u prezidenta. Ani zmienka o tom, že by požadovali predĺženie volebného obdobia. Viete, čo by potrebovali? Potrebovali by nejaké pravidelné konzultácie. Potrebovali by alebo dávajú na zváženie právo veta pri zákonoch, ktoré majú priamy vplyv na fungovanie samospráv. Hovoria o zmene financovania, ale toto tu absolútne neriešia. Sami navrhovatelia hovoria, že tento zákon nemá absolútne žiaden vplyv ani na rozpočet verejnej správy, ani na informatizáciu spoločnosti, ani na podnikateľské prostredie, skrátka na nič. O takýchto návrhoch tu rokujeme, ktoré nemajú absolútne žiadne vplyvy na nič. Úplne, úplne zbytočný návrh. Len aby si predĺžili funkčné obdobie. A takisto ste hovorili, že sa to týka vlastne predĺženia funkčného obdobia samospráv. Áno, tá debata bola o tom, ale neviem, či ste postrehli, kolegovia z SNS predložili návrh, kde navrhujú predĺžiť aj funkčné obdobie Národnej rady. Už keď bola tá, už keď začala tá diskusia o predĺžení, tak som to vnímal tak, že je to taká predpríprava na predĺženie volebného obdobia, ani sme sa nenazdali a je to tu. Bez akejkoľvek diskusie poslanecký návrh aj predĺženie funkčného obdobia poslancov Národnej rady. Absolútny nezmysel, ktorý nikomu nepomôže. Ďakujem veľmi pekne.